# Jocs Mundials de Policies i Bombers

Els Jocs Mundials de Policies i Bombers (nom oficial, World Police and Fire Games, WPFG) són una competició multiesportiva biennal oberta a la participació de membres de cossos de seguretat i bombers, en actiu o retirats, d'arreu del món.
És organitzada per la World Police and Fire Games Federation, una organització depenent de la California Police Athletic Federation estatunidenca. Es disputa cada dos anys i ofereix una seixantena d'esports i al voltant de 80 disciplines esportives, entre elles pesca, lluita o tir amb pistola. Els Jocs tenen una participació al voltant dels 10.000 membres.

## Història

L'any 1967 es disputà la primera edició dels California Police Olympics a la ciutat de San Diego, Califòrnia. L'èxit aconseguit per aquesta competició portà a tirar endavant una competició similar a nivell mundial. D'aquesta manera, l'any 1983 es decidí crear els Jocs Mundials de Policies i Bombers que visqué la seva primera edició dos anys més tard a San Jose, Califòrnia.
El 2003 es van celebrar a Barcelona els X WP&FG, del 27 de juliol al 3 d'agost, amb 10.582 participants de 54 països. La cerimònia d'inauguració va ser a l'estadi olímpic de Montjuïc, i la de cloenda a la Font Màgica de Montjuïc i l'avinguda Maria Cristina, amb una gran mascletà i la cremà de la falla del Drac, la mascota dels Jocs.
El bomber de Barcelona Víctor Dobaño va ser campió mundial absolut de l''Stair Race' (pujada d'escales) el 2003, a Barcelona, i va guanyar 3 medalles d'or el 2019 a Chendu.
El 2011, el bomber català David Galvany, de Montornès del Vallès, va guanyar la medalla d'or en pujar 37 plantes carregat amb l'equipatge, rebaixant el temps a 3 minuts i 59 segons. El cos català que també la va guanyar per parelles.
El 2017 s'havien de celebrar a Mont-real, Canadà, però el març de 2016, la ciutat va decidir no acollir els Jocs a causa d'una crida de boicot de l'Associació de Bombers de Mont-real, amb el suport de molts dels sindicats de bombers nord-americans. L'alcalde de Mont-real va proposar al seu homòleg de Toronto que es fes càrrec de l'organització del concurs, però finalment es van celebrar a Los Angeles, Estats Units.

## Edicions disputades

| Edició | Any | Ciutat | País | Resultats |
| 1 | 1985 | San José, Califòrnia | Estats Units | |
| 2 | 1987 | San Diego, Califòrnia | Estats Units | |
| 3 | 1989 | Vancouver | Canadà | |
| 4 | 1991 | Memphis, Tennessee | Estats Units | |
| 5 | 1993 | Colorado Springs | Estats Units | |
| 6 | 1995 | Melbourne | Austràlia | |
| 7 | 1997 | Calgary | Canadà | |
| 8 | 1999 | Estocolm | Suècia | |
| 9 | 2001 | Indianapolis | Estats Units | |
| 10 | 2003 | Barcelona | Catalunya | |
| 11 | 2005 | Québec City | Canadà | |
| 12 | 2007 | Adelaida (Austràlia) | Austràlia | |
| 13 | 2009 | Burnaby | Canadà | |
| 14 | 2011 | New York City | Estats Units | |
| 15 | 2013 | Belfast | Regne Unit | |
| 16 | 2015 | comtat de Fairfax | Estats Units | |
| 17 | 2017 | Los Angeles | Estats Units | |
| 18 | 2019 | Chengdu | R.P. de la Xina | |
| 19 | 2021 | Rotterdam | Països Baixos | |
| 20 | 2023 | Winnipeg | Canadà | - |
| 21 | 2025 | Birmingham | Estats Units | - |
| 22 | 2027 | Perth | Austràlia | - |

## Bibliografia

* Se la juguen per tu. X Jocs Mundials de Policies i Bombers. Barcelona: Editorial Mediterrània, S. L., 2003, p. 190. ISBN 84-8334-508-0.

## Enllaços externs

* CPAF

## Referències

* ↑ «California Police Athletic Federation» (en anglès). California Police Athletic Federation.
* ↑ «Policies i bombers celebren els seus Jocs Olímpics a Barcelona». Vilaweb, 27-07-2003.
* ↑ «Tret de sortida als Jocs Mundials de Policies i Bombers». CCMA, 27-07-2003.
* ↑ «Els Jocs Mundials de Policies i Bombers s'acomiaden amb una gran falla». CCMA, 04-08-2003.
* ↑ «Un bomber de Barcelona guanya tres medalles d'or a la Xina». Catalunya Diari, 27-08-2019.
* ↑ «Vaig pujar 37 plantes en tres minuts i 59 segons». som Mollet, 07-10-2011.
* ↑ «Mont-real renuncia als Jocs de policies i bombers» (en francès). La Presse, 19-03-2016.
* ↑ «Resultats 1985» (en anglès). WPFG, 3-11 agost 1985. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1987» (en anglès). WPFG, 1-9 agost 1987. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1989» (en anglès). WPFG, 29 juliol-6 agost 1989. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1991» (en anglès). WPFG, 22-30 juny 1991. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1993» (en anglès). WPFG, 31 juliol-7 agost 1993. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1995» (en anglès). WPFG, 28 febrer-4 març 1995. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1997» (en anglès). WPFG, 27 juny-4 juliol 1997. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 1999» (en anglès). WPFG, 16-24 juliol 1999. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 2001» (en anglès). WPFG, 8-16 juny 2001. Arxivat de l'original el 7 de novembre 2017. [Consulta: 23 setembre 2021].
* ↑ «Resultats 2003» (en anglès). WPFG, 27 juliol-3 agost 2003. Arxivat de l'original el 26 de juliol 2018. [Consulta: 23 setembre 2021].
* ↑ «Resultats 2005» (en anglès). WPFG, 26 juny-5 juliol 2005. Arxivat de l'original el 22 de febrer 2019. [Consulta: 23 setembre 2021].
* ↑ «Resultats 2007» (en anglès). WPFG, 16-25 març 2007. Arxivat de l'original el 19 d’octubre 2019. [Consulta: 23 setembre 2021].
* ↑ «Resultats 2009» (en anglès). WPFG, 31 juliol-9 agost 2009. Arxivat de l'original el 20 d’octubre 2019. [Consulta: 23 setembre 2021].
* ↑ «Resultats 2011» (en anglès). WPFG, 26 agost-5 setembre 2011. Arxivat de l'original el 19 d’octubre 2019. [Consulta: 23 setembre 2021].
* ↑ «2013 Results» (en anglès). CPAF, 2013. Arxivat de l'original el 2017-09-11. [Consulta: 14 febrer 2024].
* ↑ «Schedule and Standings» (en anglès). World Police & Fire Games, 2015.
* ↑ «Resultats 2017» (en anglès). WPFG, 7-16 agost 2017.
* ↑ «Schedule and Standings» (en anglès). World Police & Fire Games, 2019.
* ↑ «Sports results» (en anglès). World Police & Fire Games, 2022.